open-index/open-wikipedia-markdown huggingface dataset:
John Edward Taylor

**John Edward Taylor** (1914–1976) var en katolsk biskop av Stockholm fra 1962 til sin avgang i 1976, kort tid før han døde. Han tilhørte Oblatfedrene.

## Liv og virke
### Prest
John Edward Taylor ble presteviet den 5. mai 1940.
### Biskop av Stockholm
John Taylor ble bispeviet av erkebiskop Bruno Bernard Heim i *[[Blå hallen]]* i Stockholms stadshus den 21. september 1962. Medkonsekrerende biskoper var Jacques Mangers av Oslo og Fulton John Sheen, hjelpebiskop i erkebispedømmet New York.

Han ble etterfulgt i 1977 av biskop Hubertus Brandenburg. Taylor ble den tredje katolske biskopen av Stockholm. 
## Episkopalgenealogi
Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori  (1532-1602)
* Kardinal Girolamo Bernerio (1540-1611)
* Erkebiskop Galeazzo Sanvitale  (1566-1622)
* Kardinal Ludovico Ludovisi  (1595-1632)
* Kardinal Luigi Caetani (1595-1642)
* Kardinal Ulderico Carpegna (1595-1679)
* Kardinal Paluzzo Paluzzi Altieri degli Albertoni (16235-1698)
* Pave Benedikt XIII (1649-1730)
* Pave Benedikt XIV (1675-1758)
* Pave Klemens XIII (1693-1769)
* Kardinal Marcantonio Colonna (1724-1793)
* Kardinal Hyacinthe-Sigismond Gerdil (1718-1802)
* Kardinal Giulio Maria della Somaglia (1744-1830)
* Kardinal Carlo Odescalchi (1785-1841)
* Kardinal Costantino Patrizi Naro (1798-1876)
* Kardinal Serafino Vannutelli (1834-1915)
* Kardinal Domenico Serafini (1852-1918)
* Kardinal Pietro Fumasoni Biondi (1872-1960)
* Erkebiskop Filippo Bernardini (1884-1954) 
* Biskop Franz von Streng (1884-1970)
* Erkebiskop Bruno Bernard Heim (1911-2003)  
* Biskop *John Edward Taylor* (1914-1976) *1962

## Referanser
Macaos Grand Prix

**Macaos Grand Prix** er et motorsportsarrangement som hvert år i november foregår på gatebanen Guia Circuit i Macao sør i Kina. Det mest kjente av løpene er *Macaos [[Formel 3]] Grand Prix*, som regnes som Formel 3-sesongens høydepunkt, med mange nasjonale F3-mestere blant deltagerne. I tillegg er det løp for standardbiler og motorsykler. Det er det eneste gateløpet som omfatter klasser for både biler og motorsykler.

Den 6,2 kilometer lange banen som løpene kjøres på er svært krevende, og består av raske rettstrekninger, hvor Formel 3-bilene kan oppnå topphastigheter på , trange svinger og nådeløse krasjbarrierer. Mange nåværende og tidligere Formel 1-førere har deltatt i løpet tidlig i sine karrierer, og noen av dem har også vunnet. Blant de mest kjente vinnerne er Riccardo Patrese, Ayrton Senna, Michael Schumacher, David Coulthard, Ralf Schumacher og Takuma Sato.

## Formel 3-vinnere i Macao

## Formel 4-vinnere i Macao
Grunnet koronapandemien ble det ikke avholdt Formel 3-løp i Macao mellom 2020 og 2022, men i stedet kjørt Formel 4 – som en del av det kinesiske Formel 4-mesterskapet.

Selv etter at Formel 3 returnerte til Macao i 2023, ble det avholdt Formel 4-løp her – som en del av det sørøstasiatiske Formel 4-mesterskapet. Løpet i 2023 ble avholdt med flere gjesteførere, blant andre nordmannen Martinius Stenshorne og briten Arvid Lindblad.

## Referanser


## Eksterne lenker
*
Yueqin

**Yueqin** (kinesisk: 月琴, pinyin: *yuèqín*, Wade-Giles: *Yüeh-ch'in*), også kalt *månegitar*, *månesitar*, **gekkin** eller **laqin**, er et tradisjonelt kinesisk strengeinstrument. Den er en lutt med rund og hul resonansekasse av en form som har gitt den tilnavnet *månegitar*. Den har kort hals og fire strenger i par på to (hvert par er stemt likt). 

Det hender også at en yueqin er utformet oktagonalt[foto](http://www.yuemi.net/images3/MZ_boxian/yueqin(yizu).jpg) 

Legenden vil at instrumentet ble til i Kina under Qin-dynastiet.  Det er et viktig instrument for beijingoperaens orkester, og overtar ofte melodistemmen fra strykeinstrumentene. 

Et lignende japansk instrument ved navn *gekkin* var tidligere mye i bruk i Japan. Et annet svært likt instrument, kalt *[[Dan doan|đàn đoản]]* eller *đàn tứ*, brukes av og til i Vietnam.

## Eksterne lenker
* Yueqin.side på kinesisk 
* [Yueqin-fotografier](http://www.yuemi.net/pages1/buolan(mz.boxian1).htm)  (2. og 3. rekke)
Anton Dahl

**Anton Leier Dahl** (født 1. oktober 1949) er en norsk lokalpolitiker (V) og internasjonal skihoppdommer. Han var ordfører i Kautokeino mellom 1994 og 1999, og har også vært varaordfører i kommunen. Hans far Arvid Dahl var også ordfører i Kautokeino.

Dahl er dommer i verdenscupen i skihopping, og var leder i Norges Skidommerlaug mellom 2004 og 2006. Han er lærer av yrke.

## Referanser


## Eksterne lenker
* Altaposten: – Endelig i Polen (25. januar 2008)
Sibutramin

**Sibutramin** er et sentralt virkende legemiddel mot overvekt. Det virker i sentralnervesystemet hvor det hemmer reopptak av serotonin og noradrenalin. I januar 2010 anbefalte De Europeiske Legemiddelmyndigheter (EMA) at alle legemidler som inneholder virkestoffet sibutramin ikke lenger bør utskrives eller utleveres i EUs medlemsland, samt Norge og Island.

## Bakgrunn for tilbaketrekkelsen
Legemidlet som fungerer sentralt i hjernen hvor kroppens signaler på sult oppstår, gjennomgikk kliniske prøver i 2009, og det var resultatene av denne SCOUT (Sibutramin Cardiovascular Outcome Trial) prøven som er årsaken til at sibutramin ble trukket fra markedet. Funnet i disse testene viste at risikoen for hjertesykdom anses å være større enn nytten. 

## Vanlige bivirkninger
* puls og blodtrykksstigning, 
* appetittløshet, 
* forstoppelse, 
* munntørrhet og 
* søvnløshet.

## Referanser


## Kilder
* Legemiddelverket: www.legemiddelverket.no
Thomas Chippendale

**Thomas Chippendale** (født 1718, død 1779) var en av Englands mest kjente møbelkunstnere. Han hadde verksted og butikk i London på 1750–60-tallet Hans arbeid var preget av kinesisk, gotisk og moderne kunst, og hans møbler finnes i dag på en rekke engelske slott og museer.

## Referanser
Alf Halvor Kalmoe

**Alf Halvor Kalmoe** (1905–1974) var en norsk populærforfatter og journalist. Etter latinartium og en kort karriere som skogs- og gårdsarbeider flyttet han i 1924 til Oslo. Her arbeidet han som frilansjournalist og var på 1930-tallet en skattet reporter og leder av ungdomsprogrammene i radioen (NRK).

Sin første novelle fikk Kalmoe på trykk i Norsk Ukeblad i 1935: *Knock out*. For dette ukebladet oversatte han også 91 Stomperud, da denne svenske tegneserien ble lansert i Norge. Detektiv-magasinet var det første av Bladkompaniets publikasjoner som Kalmoe skrev for. Hans første Knut Gribb-fortelling , *Mannen fra Amerika*, ble trykt i nr. 257 (oktober 1939) under psevdonymet Steinar Wang. Allerede i nr. 263 fulgte neste Stein Wang-fortelling: *Stern er kommet!*. Der introduserte han den sjelskalde, internasjonale storforbryteren Stern, som skulle dukke opp igjen i svært mange historier som fulgte. Snart dukket også Jon Berg opp, en ung døgenikt og levemann som assisterte Gribb i mange historier. Som forfatter av Knut Gribb-historiene brukte Kalmoe psevdonymene Stein Wang,  Birger Birch og Bent Bruse.
                                                                                                
I november 1940 ble den første fortellingen av A.H. Moe  trykt i Romantikk *De blåeste øynene i verden*. *Han* hadde taket på kjærlighetshistoriene, og skulle i over 30 år komme til å bidra med drøye 120 hovedfortellinger under psevdonymene A.H. Moe, Bjørn Fjell, Kalle Wang og Per Vangen, og en under sitt virkelige navn, Alf Halvor Kalmoe. Hans historier var muntre, uskyldige i tonen, romantiske og ofte med en syltynn intrige. Kalmoe boltret seg i replikker, som var svært naturlige. Hans stil var i det hele tatt meget muntlig, lettlest og underholdende.

Kalmoe kan i produktivitet og allsidighet uten tvil føyes til rekken av Bladkompaniets store folkeskribenter – 
Muus/Gran/Vegenor/Gundelach. Han laget cirka 120 hovedfortellinger i Romantikk, 92 Knut Gribb-historier, massevis av artikler og intervjuer i "Luftens helter" og "Vi flyr", et stort antall eventyr og fortellinger i "Nissens jul", flere hundre noveller i "Western", småstoff til "Tyrihans" og teksten til tegneserien Jon Varg (tegnet av Bjarne K.). Han skrev også guttebøkene *Her kommer vi* (1943) og *Siste runde* (1947).

## Kilder
* Nils Nordberg: *Døden i kiosken*, Bladkompaniet, 2000 (s. 217-219)

## Eksterne lenker
* NRK: Alf Halvor Kalmoe og Julius Hougen intervjuer Knut Hamsun i 1941
Christian Hintze Holm

**Christian Hintze Holm** (født 8. desember 1964) er en norsk politiker fra Sosialistisk Venstreparti. Han var fra 2003 til 2011 ordfører i Nesodden kommune i Akershus. Han hadde da fire perioder i kommunestyret bak seg, og hadde vært medlem av formannskapet fra 1999. 

Ved valget i 2007 ble det gjennomført direktevalg av ordfører i Nesodden kommune. Hintze Holm ble valgt med 51 prosent av stemmene, dobbelt så mange som nummer to.

Ved valget i 2011 var det ikke direktevalg av ordførere, men Nesodden kommune vedtok å holde en rådgivende folkeavstemning om fortsatt direkte ordførervalg. Hintze Holm var igjen den av kandidatene som fikk klart flest stemmer. Imidlertid gikk Arbeiderpartiet, Høyre, Venstre og Fremskrittspartiet sammen om ikke å følge velgernes råd. I stedet ble Nina Sandberg fra Arbeiderpartiet valgt til ny ordfører. Med en valgdeltakelse på 58,9 prosent fikk Hintze Holm 41,2 prosent av stemmene. Som argument for å ikke følge resultatet av folkeavstemningen ble blant annet nevnt at Sandberg og Høyres kandidat Kjell Gudmundsen (som ble varaordfører) samlet fikk 46,4 prosent.

Hintze Holm møtte i perioden 2001-2005 på Stortinget for Rolf Reikvam og Siri Hall Arnøy som første vararepresentant for SV i Akershus. 

Hintze Holm er historiker og arbeidet som førstekonservator ved Follo museum før han ble heltidspolitiker. Han har skrevet bind 2 av Nesoddens historie og bind 3 og 4 av Frogns historie.

Fra 2012 er han assisterende fylkesdirektør for kulturminnevern i Akershus fylkeskommune.

## Referanser


## Eksterne lenker
*
Jenisejsk

**Jenisejsk** (russisk: Енисе́йск) er en by i Krasnojarsk kraj i Russland. Den ligger ved elva Jenisej. Innbyggertall: 20&nbsp;394 (folketelling 2002), 22&nbsp;891 (folketelling 1989).

Jenisejsk ble grunnlagt i 1619 palisadert by. Det var den første grunnlagte byen ved elva Jenisej. Den spilte en viktig rolle i den russiske koloniseringen av Øst-Sibir på 1600- og 1700-tallet. Dens gamle bydel er av den russiske regjeringen inkludert på landets foreløpige verdensarvliste.

Jenisejsk lufthavn ligger 4 km nordvest for byen.

## Eksterne lenker
*
Divnogorsk

**Divnogorsk** (russisk: Дивного́рск) er en by i Krasnojarsk kraj i Russland. Den ligger ved elva Jenisej, 40&nbsp;km sørøst for Krasnojarsk. Innbyggertall: 30&nbsp;137 (folketelling 2002), 29&nbsp;963 (folketelling 1989).

Ved Divnogorsk ligger Krasnojarsk vannkraftverk i Jenisej. Bystatus ble innvilget i 1963.

## Eksterne lenker
*
Ilanskij

**Ilanskij** (russisk: Иланский) er en by i Krasnojarsk kraj i Russland. Den ligger ved den transsibirske jernbanen, rundt 200&nbsp;km øst for Krasnojarsk. Innbyggertall: 15&nbsp;945 (folketelling 2021)

Byen ble grunnlagt i 1646 som landsbyen *Ilanskaja* (russisk: Ила́нская). Bystatus ble innvilget i 1939.

## Referanser
Pudsja

**Pudsja**, eller **puja**, er et hinduistisk ritual som hinduene og mange buddhister utfører i hjemmene sine. Det er en slags ofring som vanligvis gjennomføres tidlig om morgenen. Mange hus har et eget rom eller et hjørne i et rom som brukes spesielt under pudsja, og der er det gudestatuer eller gudebilder. Når pudsja skal utføres, må kvinnen først dusje og ta på seg rene klær. Familiemedlemmene vasker seg og tar av seg skoene. De ber sittende mot et gudebilde, som smøres inn med olje. Gudene tar på en måte del i ritualet som gjester og bor i gudebildene. Derfor gir de gudebildene offergaver i form av blant annet blomster, frukt og røkelse. Denne hinduistiske skikken er mest utbredt i India.
## Eksterne lenker
*
Mette Tønder

**Mette Tønder** (født 1969) er en norsk politiker for Høyre.

Tønder ble første gang valgt inn i Nittedal kommunestyre i 1999. Hun var ordfører i Nittedal fra 2007 til 2011. Hun var stortingsrepresentant for Akershus fra 2013 til 2017 og satt hele perioden i Stortingets familie- og kulturkomité.

Hun er utdannet jurist fra Universitetet i Oslo. Hun har blant annet vært ansatt som politisk rådgiver for Høyres stortingsgruppe og som stabssjef for fylkesrådslederen i Akershus.

I 2012 ble hun styremedlem i Akershus universitetssykehus HF. Hun har vært styreleder i KS i Akershus.

## Referanser


## Eksterne lenker
* 
*
Widzew Łódź

**Widzew Łódź** er en polsk fotballklubb fra byen Łódź i Polen.

Klubben ble stiftet i 1910 og spiller for øyeblikket i 3. liga. De har vunnet den polske ligaen 4 ganger (1981, 1982, 1996 and 1997). Klubbens offisielle farger er *rød-hvit-rød*. Rivalen deres er selvfølgelig det andre Łódź-laget, ŁKS Łódź som også spiller i Polsk Ekstraklasa.
Klubbens hovedsponsorer er:  Harnaś, Lukullus og bwin.com

Det har spilt mange talentfulle spillere hos **Widzew Łódź**, men Zbigniew Boniek, et av Polens største fotballtalenter noensinne, spilte på **Europas All-star-lag** i fotball.

## Meritter
*Vinnere av Polsk Ekstraklasa: **1981, 1982, 1996, 1997**.
*2. Plass i Polsk Ekstraklasa: **1977, 1979, 1980, 1983, 1984, 1995, 1999**.
*3. Plass i Polsk Ekstraklasa: **1985, 1986, 1992**.
*Polsk Puchar: **1985**.
*Semifinale Polsk Puchar: **1996, 1997, 1999, 2003**.
*Polsk Ligacup: **1977**.
*Polsk Superpuchar: **1996**.
*Semfinale i Champions League: **1983**.
*Kvalifisering til Champions league: **1996**.
*Sluttspill i Intertoto: **1976, 1982**.
*2. Plass i Copa del Sol: **2013**.

## Eksterne lenker
* 
* widzewiak.pl
* Widzew Łódź på 90minut.pl
VM i bandy 1985

**Bandy-VM 1985** ble arrangert i Norge mellom 3. og 10. februar. Det var det fjortende verdensmesterskapet i bandy. Fem lag deltok, USA var med for første gang. Først ble det spilt en enkeltserie der alle lagene møttes en gang. Nummer en og to i gruppespillet til finale og nummer tre og fire til bronsefinale. Kampene ble spilt i Drammen, Mjøndalen, Røa, Stabekk, Ullern og Oslo. Sovjetunionen ble verdensmester ved å beseire Sverige i finalen.

## Resultat

## Tabell

## Finaler

## Medaljer

## Kilder
* World Championships 1984/85 bandysidan.nu, besøkt 7. august 2018
Fenylpropanolamin

**Fenylpropanolamin** (Norefedrin)  er et reseptbelagt legemiddel med preparatnavnet Rinexin. Det blir brukt som et slimhinneavsvellende middel ved luftveisinfeksjoner og ved allergiske tilstander. I tillegg kan det brukes ved behandling av urininkontinens hos kvinner.

## Kilder
* ''Skal vurdere risikoen ved fenylpropanolamin'' hos legeforeningen.no
Universiaden

**Universiaden** er en internasjonal multi-sportsbegivenhet der deltakerne er universitetsstudenter. Universiaden arrangeres av *Fédération Internationale du Sport Universitaire* (FISU, norsk: Det internasjonale forbundet for sport ved universiteter). Navnet er en kombinasjon av ordene «universitet» og «olympiade». Det blir arrangert universiade annethvert år, første gang i 1959. Det arrangeres separate sommer- og vinteruniversiader.

## Arrangørbyer

;Fotnoter

## Medaljefordeling
### Sommeruniversiade

### Vinteruniversiade

### Toatalt – sommer- og vinteruniversiade

## Referanser


## Se også
* Studentlekene i Norge

## Eksterne lenker
* FISUs offisielle nettside
* Sommeruniversiaden i Bangkok 2007
* Sommeruniversiaden i Beograd 2009 
* Sommeruniversiaden i Kazan 2013 
* Vinteruniversiaden i Torino 2007
* Vinteruniversiaden i Harbin 2009
* Vinteruniversiaden i Erzurum 2011
* Komplett resultatbok  for Vinteruniversiaden 2013 i Trentino.
Rolf Kluge (tegner)

**Rolf Kluge** (født 20. november 1892 i Kristiania, død 17. mai 1930) var en norsk tegner og tegneserietegner. Sammen med Jan Lunde og løytnant Altree, en britisk krigsfange, startet han han vittighetsbladet *[[Strips (vittighetsblad)|Strips]]* på slutten av første verdenskrig. Kluge og Altree trakk seg snart ut.

Kluge var, sammen med Bjarne Restan, Sverrer Knudsen og Jan Lunde, de dominerende tegneserieskapere i Norge på 1920-tallet.

Kluge skapte, tegnet og forfattet tegneserien Per og Else, som utkom i Bladkompaniets publikasjoner rundt 1922. Den var beregnet på mindre barn, og fortalte om en liten gutt og en pike som kom ut for fantastiske og spennende opplevelser både hjemme i Norge og i Afrika.

Jan Lunde gav i 1926 Kluge ansvaret for tegneserien Bekk og tvillingene (utgitt av Bladkompaniet). Han tegnet denne serien til 1929. Den var egentlig tenkt som en parodi på de to tegneseriene i Hjemmet: Fiinbeck og Fia og Knoll og Tott. Bekk skulle være Fiinbeck; tvillingene skulle være Knoll og Tott. Kristoffer Aamot var forfatter. Serien ble ganske populær. 

Rolf Kluge sto også bak serien *[[Skibsreder Jobbenheim og Sølvmine]]* (1927, i Det Blå Magasin).

Kluge har hatt mange vitsetegninger og illustrerte bidrag i vittighetsbladene *[[Vikingen]]*, *[[Tyrihans]]*, *Strips* og *[[Det blå Magasin]]*, samt en god del illustrasjoner til utgivelser av Bladkompaniet. Han var også avistegner i *[[Socialdemokraten]]*. Kluge blir beskrevet som en relativt habil tegner.

Finn Arnesen har omtalt Rolf Kluge i 75-årsjubileumsboken til Bladkompaniet.

Rolf Kluge var meget musikalsk og komponerte og skrev tekster.

## Referanser
John Karlsen

**John Roald Karlsen** (født 1954) er en norsk politiker (FrP) som var ordfører i Nordreisa kommune fra 2003 til 2011 (gjenvalgt 2007),. Etter perioden som ordfører har Karlsen vært kommunestyrerepresentant i Nordreisa og han ble gjenvalgt til kommunestyret ved valget i 2023. Karlsen har siden 2011 også sittet i Troms fylkesting (Troms og Finnmark i perioden 2019 - 2023). Han ble gjenvalgt til fylkestinget ved valget høsten 2023.

Karlsen gikk fra stillingen som lensmann i Nordreisa og Kvænangen da han i 2003 ble ordfører. Han er yngre bror av tidligere ordfører i Lyngen (2007–2011), Hans Karlsen (FrP).

I forkant av stortingsvalget i 2025 var Karlsen leder for nominasjonskomiteen i Troms FrP. Komiteen innstilte Per-Willy Amundsen som førstekandidat og Kristian August Eilertsen som andrekandidat (senere med Eirik Johansen på tredjeplass).

## Referanser
Bekk og tvillingene

**Bekk og tvillingene** er en tidligere norsk tegneserie, utgitt av Bladkompaniet fra 1919.

Den ble laget som en parodi på de to tegneseriene som ble publisert i Hjemmet, Fiinbeck og Knoll og Tott. Bekk skulle parodisere Fiinbeck, tvillingene var basert på Knoll og Tott. Jan Lunde var tegner og Kristoffer Aamot var forfatter. I 1926 overlot Lunde *Bekk og tvillingene* til tegneren Rolf Kluge, som tegnet serien frem til 1929. I 1930 ble det utgitt to samleutgivelser av serien.

## Eksterne lenker
* fjukstads.net om Bekk og tvillingene
Ragnarok (utgivelser i 1935)

**''Ragnarok'' utgaver 1935** – Innholdsfortegnelse
*[[Tidsskriftet Ragnarok|Ragnarok]]* var et nasjonalsosialistisk månedstidsskrift som kom ut i perioden 1934–1945. Ragnarok fikk tidlig et opplag på rundt 3 000, hvilket må sies å være betydelig tatt i betraktning tidsskriftets skarpe redaksjonelle profil.

Her er innholdsfortegnelse for utgivelser i 1935.

## 3. hefte
* En historisk tid
* Terje Baalsrud: Kampen om idretten. En kronikk og en problemstilling
* Bjarne Gran: Kjetteren Alfred Rosenberg
* Ranik Halle: Organisasjoner i politikken
* Ørnulf Ree: Godt og ondt. En replikk
* O. Augdahl: Den tyske fireårsplan. Stillingen efter de 2 første år.

## 4. hefte
* Adolf Hoel: Norrønafolket vil fare. 
* Chr. Benneche: Religion og politikk. 
* Georg Vedeler: «Social videnskap». 
* Oscar Sundt: Johan Hjort og Ragnarok. 
* Oscar Sund og dialektikken. 
* Chr. Meyer: Norsk fiskeripolitikk og sjømilsgrensen. 
* Carl Schøyen: Trålernes norske forsvarere. 
* O. Augdahl: Tyskland og Russland.

## 5. hefte
* J.W. Hauer: Den tyske trosbevegelsen tilblivelse, vesen og mål. 
* Erling Winsnes: Darwinismen og åndslivet. 
* Albert Wiesener: Nasjonal-socialismen. 
* O. Augdahl: Kongeriket Island.

## 6/7. hefte
* Adolf Hoel: Vil Danmark selge Grønland? 
* Hans S. Jacobsen: Nasjonalsocialisme og fascisme. 
* Herbert Grabert: Germansk-tysk verdensanskuelse i kamp. 
* C.E. Carlberg: Den götiska traditionen. 
* Bjarne Aagaard: Johan Hjort og sannheten. 
* G. Strasser: Økonomiens og kulturens ånd. 
* Chr. Benneche: Arbeiderpartiets seir og de nasjonales kamp. 
* Kj. K.: Nordisk samarbeid (Nordische Gesellschaft). 
* Carl Maria Hlzapfel: Wir. 
* Per Sivle: Noreg. 
* Jakob Sande: Før slaget. 
* O. Augdahl: Nasjonalistenes internasjonale kongress i London.  
* O.A.: Fra det tredje rike. 
* Mysterium (dikt).

## 8. hefte
* Vitalis Pantenburg: Norden – et geopolitisk problem. 
* Herman Harris Aall: De nordiske folk – og Russland. 
* Jon Kada: 10 års Fedrelandslag. 
* Kjartan Kamban: Qusling og fascismen. 
* Louis Fyrwald: Tro eller viten. 
* 3 dikt av Hans Friedrich Blunck. 
* Hans S. Jacobsen: I Frankeland, i Frankeland
* Kjartan Kamban: Baldurs draumer.
* Arne Garborg: Kvar svikarsjel (dikt).

*NB! Ragnarok trykket artikler og dikt uten å alltid innhente forfatterens tillatelse.  Personene som er gjengitt i innholdsfortegnelsen trenger derfor ikke å ha noen tilknytning til et nasjonalistisk miljø.*
Per og Else

**Per og Else** er en forhenværende norsk tegneserie i Bladkompaniets publikasjoner i 1920-årene. Den var beregnet på mindre barn, og berettet om en liten gutt og en pike som kom ut for spennende opplevelser både hjemme i Norge og i Afrika. Det var den unge tegneren Rolf Kluge (født 1892, død 1930) som var seriens idéskaper, og han stod for både tekst og tegninger. Redaktørene kunne av og til forandre eller omarbeide tekstene når de mente det var nødvendig.
Den usynlige og hans hund

**Den usynlige og hans hund** var en forhenværende norsk tegneserie, utgitt av Bladkompaniet i Det blå magasin fra 1924. Serien om *Den usynlige (Professor Skjeel) og hans hund* var fullstendig Jan Lundes produkt. Det var et tidlig science fiction-produkt som mange voksne moret seg over. Det var ikke mye akademisk alvor over den gode professors utnyttelse av sin geniale oppfinnelse. En smørelse som gjorde ham (og hans hund) usynlig. Han benyttet den bestandig til «practical jokes» &ndash; ikke alt like sympatisk.
Dimpen og Dumpen

***Dimpen og Dumpen*** var en norsk tegneserie, tegnet og skrevet av Jan Lunde (1889-1963) og utgitt av Bladkompaniet i *[[Det blå magasin]]* fra 1929. Hovedpersonene Dimpen og Dumpen var to piker i 12-13-årsalderen. De var eneggede tvillinger som utnyttet sin likhet til siste trevl og på alle vis. Noen ganger var det til en uskyldig spøk, andre ganger for å fuske på skolen, lure seg til gratis juletre, komme gratis inn på kino og lignende betenkelige foretak. Jan Lunde var tydelig inspirert av Knoll og Tott.

## Eksterne lenker
* Digital blakopi av Jan Lundes tegneserie ''Dimpen og Dumpen'' (opprinnelig utgitt 1933)
* tegneserie.info: Bildeeksempel
* fjukstads.net om ''Dimpen og Dumpen''
N-Acetylglutamat

**N-Acetylglutamat** eller N-Acetylglutamsyre (forkortet NAcGlu) er biosyntetisert fra glutamsyre og acetyl-CoA av enzymet N-acetylglutamatsyntase. Arginin er aktivatoren for denne reaksjonen. 

Den reverse reaksjonen, hydrolyse av acetylgruppen, er katalysert av en spesifikk hydrolase.  

NAcGlu aktiverer karbamylfosfatsyntase i ureasyklusen.

## Se også
*Glutamat
*Glutamsyre

## Eksterne lenker
* Diagram på biochemj.org
Abu Laith al Libi

**Abu Laith al Libi** og kalt for **Abu Laith al Liby** (antatt død 29. januar 2008) var en høytstående libysk-født leder i Al-Qaida bevegelsen i Afghanistan som dukket opp i flere Al-Qaida videoer. Noen kilder rangerer ham som en av de fem viktigste lederne i terrororganisasjonen. En tror at han var spesielt aktiv i stammeregionen Waziristan.

## Afghansk mujahedin
Abu Laith Al-Libi ble med i den afghanske mujahedin på 1980-tallet for å slåss mot den sovjetiske okkupasjonsmakten. Han ble kjent for sin ekspertise i å lage bomber og gerilja-krigføring.

## Kamp mot Gaddafi
Etter kampene mot Sovjetunionen, returnerte Al-Libi til Libya i 1994, for å delta i «Libyan Islamic Fighting Group», en gruppe som slåss for å kaste Gaddafi. Plottet mislyktes, og han flyktet fra landet til Saudi-Arabia.

## Saudi-Arabia
Al-Libi ble arrestert der i etterspillet av terrorangrepet i 1996 mot Khobar Towers, der 19 amerikanske soldater ble drept. Han ble fengslet i Riyadh, men rømte eller ble sluppet fri. Han ble også torturert under sitt fengselsopphold.

## Taliban og Al-Qaida
Al-Libi ble med i Taliban i 1999 og dukket opp i en video i 2002, der han snakket på vegne av Taliban. Han dukket også opp i en video i 2004, men det er først de siste årene at han har tatt ledelsen over internett-produksjonene til Al-Qaida

Abu Laith al Libi var mål for et angrep gjennomført av amerikanske spesialstyrker i 2007, der flere sivile, inklusive barn, ble drept, men Abu Laith al Libi unnslapp.

Abu Laith al Libi er utpekt av amerikansk etterretning som hovedpersonen bak selvmordsaksjonen som tok livet av 22 mennesker rett utenfor USAs hovedbase i Afghanistan, i forbindelse med at visepresident Dick Cheney besøkte landet i februar 2007.

I januar 2008 ble det meldt at han var blitt drept, etter at en melding om det dukket opp på et islamittisk nettsted, men offisielle myndigheter har ikke villet avsløre detaljer rundt dødsfallet. Det ble antatt at han ble drept i forbindelse med et amerikansk rakettangrep mot en væpnet gruppe vest i Pakistan.

## Referanser


## Eksterne lenker
* Homeland Security: Abu Layth al-Libi
Terry Bozzio

**Terry John Bozzio** (født 27. desember 1950) er en amerikansk trommeslager.

## Biografi
Bozzio ble født i California av italiensk-amerikanske foreldre. Han gikk på Sir Francis Drake High School i San Anselmo, California, hvor han også fikk et stipend innen musikk i 1969. I 1975 ble Bozzios talent berømt, da han ble en del av bandet til Frank Zappa. Bozzio ble særlig kjent for å framføre *The Black Page* på konserter, et stykke Zappa skrev for solo-trommer. The Black Page besto av et noteark med så mange noter at det fremsto som helt svart.

På europaturnéen til Fantômas sommeren 2005 ble Dave Lombardo midlertidig erstattet av Bozzio. Bozzio har i den siste tiden også fremført låter som en del av Zappa plays Zappa-bandet til Dweezil Zappa, og hardrock-bandet Korn. Den 17. januar 2006 ble Bozzio innlemmet som en del av Guitar Centers RockWalk i Hollywood, sammen med andre rock'n'roll-legender som Ronnie James Dio og Slash.

## Musikalsk innovasjon
Bozzio er kjent for å spille orkestrale komposisjoner på trommesettet, ved å spille både rytme og melodi på trommesettet på en gang.

Han er også kjent for å spille på verdens største trommesett. settet har hele 6 basstrommer.

## Diskografi i utvalg
### Solo
* *Solo Drum Music I/II & III*
* *Drawing The Circle*
* *Chamber Works*
* *Solos & Duets* (with Chad Wackerman)
* *Nine Short Films* (with Billy Sheehan)
* *Chamber Works* (2005, with Metropole Orchestra)

### Med [[Frank Zappa]]

* *[[Bongo Fury]]* (October 1975), US #66
* *[[Zoot Allures]]* (October 1976), US #71 
* *[[Zappa in New York]]* (March 1978), US #57
* *[[Sleep Dirt]]* (January 1979), US #175
* *[[Sheik Yerbouti]]* (March 1979), US #21 
* *[[Joe's Garage]]* (September 1979), US #27
* *[[Baby Snakes (soundtrack)|Baby Snakes]]* (March 1983)
* *[[Thing-Fish]]* (November 1984)
* ** (August 2002)

### Med [[Missing Persons]]
* *Missing Persons* (EP) (1980) #46 US
* *[[Spring Session M]]* (1982) #17 US
* *[[Rhyme & Reason]]* (1984) #43 US
* *[[Color in Your Life]]* (1986) #88 US

### Med [[UK (band)|UK]]
* *[[Danger Money]]* 1979
* *[[Night After Night (album)|Night After Night]]* 1979 – Live

### Med andre
;David Torn, Mick Karn, Terry Bozzio
* *Polytown*

;The Brecker Brothers (Michael Brecker and Randy Brecker)
* *Heavy Metal Be-Bop*

;Bozzio Levin Stevens
* *[[Black Light Syndrome]]* (1997)
* *[[Situation Dangerous]]* (2000)

;Jeff Beck
* *[[Jeff Beck's Guitar Shop]]* 

;Steve Vai
* *Sex and Religion*

## Referanser


## Eksterne lenker
* 
* 
* 
* 
* Terry Bozzio &ndash; Offisielt nettsted
* Terry Bozzio: Promosjonsbilde for Sabian Cymbals 
* Drum Workshops nettsted, artistseksjonen: Inneholder en illustrasjon av Terry Bozzio og andre trommeslageres slagverk.
Sommerfuglagamer

* *Leiolepis belliana*
* *Leiolepis boehmei*
* *Leiolepis guentherpetersi*
* *Leiolepis guttata*
* *Leiolepis ngovantrii*
* *Leiolepis peguensis*
* *Leiolepis reevesii*
* *Leiolepis triploida* 

**Sommerfuglagamer** er en slekt av agamer som lever i Sørøst-Asia.

De lever på åpne, solrike steder, men har huler som de gjemmer seg i om natta, eller om en fiende nærmer seg. De kan trykke sammen kroppen så den blir ganske flat. Stripene i sterke farger på siden av kroppen vises da godt, og minner om sommerfuglvinger. Tre av artene i slekta er partenogenetiske, og består altså bare av hunner.

## Eksterne lenker
* 
* Lizards of Southeast Asia: Common Butterfly Lizard – ''Leiolepis belliana''
* V. Aranyavalai & al. (2004) Karyotype and Unisexuality of ''Leiolepis boehmei'' Darevsky and Kupriyanova, 1993 (Sauria: Agamidae) from Southern Thailand *The Natural History Journal of Chulalongkorn University*&nbsp;4(1):&nbsp;15&ndash;19
* K.L. Krysko & K.M. Enge (2005) A New Non-Native Lizard in Florida, the Butterfly Lizard, ''Leioplepis belliana'' (Sauria: Agamidae) *Florida Scientist*&nbsp;68(4):&nbsp;247&ndash;249
* 
*
Kodinsk

**Kodinsk** (russisk: Кодинск) er en by i Krasnojarsk kraj i Russland. Den ligger ved elva Angara, 500&nbsp;km nordøst for Krasnojarsk. Innbyggertall: 14&nbsp;746 (folketelling 2002), 14&nbsp;050 (folketelling 1989).

Byen ble grunnlagt i 1977 som bosetningen *Kodinskoje* (russisk: Кодинское) under byggingen av vannkraftverket Bogutsjanskaja. Den fikk status som bymessig bosetning i 1978 og fikk innvilget bystatus i 1989.

## Eksterne lenker
*
Enfield

**Enfield** kan vise til:

## Steder
*Enfield (distrikt), den nordligste av Londons bydeler
*Enfield Town, et sted i Nord-London
*Enfield Chase, et område i bydelen Enfield

## Våpen
*Enfield revolver, er revolvere produsert av Royal Small Arms Factory
*Lee-Enfield, en britisk rifle produsert av Royal Small Arms Factory
Azadiraktin

**Azadiraktin** er en kjemisk forbindelse som tilhører limonoidene. Den er en sekundær metabolitt til stede i frø til Neem-treet. Molekylformel er C35H44O16. Azadiraktin er en sterkt oksidert tetranortriterpenoid som utskyter en mengde av oksygenfunksjonalitet, som inneholder en enoleter-, acetal-, hemiacetal- og tetra-substituert oksiran i tillegg til flere karboksylestere. Det er klassifisert blant plant-sekundær metabolitt.

Azadiraktin har kompleks molekylstruktur, og derfor ble ikke første syntese publisert før over 22 år etter forbindelsens oppdagelse. Første totalsyntese ble fullført av Steven Ley i 2007. Både sekundære og tertiære hydroksylgrupper og tetrahydrofuran eter er til stede og molekylstruktur avslører 16 stereogene sentre, hvorav syv er tetrasubstituerte. Disse karakteristikkene forklarer vanskelighetene forbundet med å forsøke å produsere det syntetisk.

## Referanser
Lesosibirsk

**Lesosibirsk** (russisk: Лесосибирск) er en by i Krasnojarsk kraj i Russland. Den ligger ved elva Jenisej, rundt 250&nbsp;km nord for Krasnojarsk. Innbyggertall: 55&nbsp;730 (folketelling 2021)

## Historie

Landsbyen Maklakov Lug (russisk: Маклаков Луг), senere kalt Maklakovo (russisk: Маклаково) eksisterte på territoriet til dagens Lesosibirsk fra 1640 av. Tidlig på 1900-tallet etablerte den norske forretningsmannen Jonas Lied en treforedlingsfabrikk her. Fabrikken ble nasjonalisert etter den russiske revolusjon. Etter andre verdenskrig ble det bygget store treforedlingsfabrikker på stedet. Jernbanen Atsjinsk–Maklakovo knyttet området til den transsibirske jernbanen. To nye bosetninger, Novomaklakovo og Novojenisejsk ble bygget i samme område. 21. februar 1975 ble Maklakovo og Novomaklakovo slått sammen til den nye byen Lesosibirsk. Bosetningen Novojenisejsk ble slått sammen med Lesosibirsk i 1989.

## Referanser




## Eksterne lenker
*
Ellen Jacobsdatter Hætta

**Ellen Jacobsdatter Hætta** (født 20. oktober 1836, død 6. juli 1860) var ei av de som i ble dømt etter det samiske «Kautokeino-opprøret» i november 1852. Hun ble dømt til 12 års straffarbeid, men døde av lungetæring på Tukthuset i Trondheim bare 23 år gammel. Hun var søster til Aslak Jacobsen Hætta som ble henrettet ved halshugging i 1854.

## Eksterne lenker
* Klassekampen: Hva forårsaket opprøret? av Ole Henrik Magga er professor ved Sámi allaskuvla/Sámi University College
* NRK: – Bakgrunnen for 1852-opprøret må bli vektlagt
* Dom av 6. august 1854
* Kyrkjebok Kautokeino 1852, skrivet av sokneprest Hvoslef
Klomifen

**Klomifen** (Clomid) tilhører en gruppe legemidler som kalles antiøstrogener.  Som navnet sier hemmer klomifen virkningen av de kvinnelige kjønnshormonene, som med et felles navn kalles østrogener. Den antiøstrogene virkningen skyldes at klomifen binder seg til reseptorer (hormon-mottakere) i de cellene som østrogenene normalt påvirker. På den måten hemmer klomifen de normale virkningene av østrogenene. Medisinsk brukes Clomid hovedsakelig for å stimulere eggløsning hos kvinner som har problemer med å bli gravide.  

Innen doping blir Clomid også brukt for å forebygge gynekomasti og andre østrogenrelaterte bivirkninger. Noen typer anabole steroider, inkludert testosteron kan omdannes til østrogener i kroppen av enzymet aromatase. Dette kan føre til utvikling av kvinnelige bryster hos menn.

## Bivirkninger
* Synsforstyrrelser (seponér). Hyperstimulering av ovarier. Hetetokter. Abdominalsmerter, kvalme, brekninger. Depresjon, søvnforstyrrelser, hodepine. Mastalgi, blødningsforstyrrelser

## Kilder
*  Hvordan virker klomifen (clomiphene citrat)?
* Informasjon om anabole steroider fra Steroider.net
Kansk

**Kansk** (russisk: Канск) er en by i Krasnojarsk kraj i Russland. Den ligger på venstre bredd av elva Kan. Innbyggertall: 103&nbsp;000 (folketelling 2002), 109&nbsp;607 (folketelling 1989).

Byen ble grunnlagt i 1640 som et russisk fort. Den er et senter for Kansk-Atsjinsks lignittbekken, som på begynnelsen av 1980-tallet ble utviklet til et av de største kullgruveområdene i Sovjetunionen. Byen har også virksomheter innen bomullsindustri, tømmerhydrolyse og næringsmiddelindustri. Kansk flybase ligger 8&nbsp;km sør for byen. Den transsibirske jernbanen passerer gjennom Kansk.

## Eksterne lenker
* Kansk portal (russisk)
Tora (navn)

**Tora** er et kvinnenavn som sannsynligvis er dannet som en kortform av andre kvinnenavn på Tor-. Navneleddet Tor- er avledet av det norrøne gudenavnet *Þórr* (se Tor), med opprinnelse i ordet *þunrar*, «torden».

*Þóra* er den norrøne formen av navnet. *Thora* er en gammelsvensk form, mens både *Thora* og *Thura* er gammeldanske former.

## Utbredelse
*Þóra* var et svært vanlig kvinnenavn på Island og antakelig også i Norge i vikingtiden. Det er 23 forskjellige personer med navnet nevnt i Landnåmabok. *Þōra* er det aller mest brukte kvinnenavnet i nordiske runeinskripsjoner fra vikingtiden, og navnet var derfor sannsynligvis blant de vanligste kvinnenavnene i Norden i vikingtiden. Navnet ble skrevet både *þora* og *þura*. *Tora* var også et svært vanlig navn på 1300-tallet. Over 60 forskjellige kvinner med navnet er nevnt i Regesta Norvegica.

*Thora* var et vanlig navn i Norge på slutten av 1800-tallet. Formen *Tora* var mindre utbredt.

*Tora* (hiragana: とら) var et populært navn i Japan på 1800-tallet.

|}

## Kjente personer med navnet
Personene i listen er ordnet kronologisk etter fødselsår.
* Tora Mosterstong (Þóra Morsturstöng) (f. før 921), en av Harald Hårfagres friller og mor til Håkon den gode
* Tora Torbergsdotter (f. før 1048), norsk dronning gift med Harald Hardråde
* Tora Jonsdatter (ca. 1045-ca 1070), frillen til kong Olav Kyrre og mor til Magnus Berrføtt
* Thora Storm (1845–1935), norsk kvinnesakskvinne
* Tora Vega Holmström (f. 1880), svensk maler
* Tora Teje (1893–1970), svensk skuespiller
* Tora Aasland (f. 1942), norsk politiker og statsråd
* Tora Augestad (f. 1979), norsk sanger, dirigent og skuespiller
* Tora Berger (f. 1981), norsk skiskytter
* Thora Birch (f. 1982), amerikansk skuespiller

## Annen bruk av navnet
**Tora* er et vanlig navn på kyr i Norge.
*Trassvisa hennes Tora av Alf Prøysen

## Referanser


## Eksterne lenker
*
Aron fra Kangeq

**Aron fra Kangeq** (født 9. april 1822 i Kangeq, død 12. mars 1869) var en grønlandsk fangstmann, folkeminnesamler, forteller og billedkunstner. 

Han var opprinnelig fangstmann, men et angrep av tuberkulose tvang ham til å begynne med tegning og skriving rundt 1850. Han er kjent for sine skildringer av Grønland og grønlandske folk og kultur, bl.a. møtet mellom inuitter og nordboere. Han både skrev om og malte bilder og bokillustrasjoner som viser gamle grønlandske sagn. Han malte særlig akvareller, og 89 av de over 400 bildene hans er utstilt på Etnografisk museum i Oslo. Denne delen av samlingen ble sensurert bort fra den større samlingen i Nuuk, og mange av hans bilder er både av religiøs, politisk og seksuell art, og kan være sterke i sin bildebruk. 

En sentral del av grønlandske sagn og fortellertradisjon er *å gå [[Qivittoq]]*. Qivittoq betyr «fjellganger», og det man ifølge gamle sagn blir dersom man av skam, sinne eller sjalusi forlater det samfunnet man bor i, og oppsøker fjellene. Etter noe tid blir man da overmannet av overnaturlige krefter, og blir en stor fare for samfunnet man forlot og folk som måtte befinne seg i de samme fjellområdene. Qivittoqene var tidligere veldig fryktede vesener. Både qivittoq og blodhevn er to områder hans fortellertradisjon advarer imot. 

Den danske administratoren på Grønland, humanisten Hinrich Rink, som var kjent for sin humane håndtering av rollen sin og sin store interesse for Grønland og grønlendere, har sammen sin kone Signe Rink fått mye av æren for at Arons bilder ble til. De arbeidet for at grønlandske legender og sagn skulle dokumenteres, og utstyrte Aron med utstyr for å male. Rink brukte også Aron som en kilde til informasjon i sitt arbeide, og brukte ham også som illustratør i sine bøker. 

Aron døde av tuberkulose. 

## Referanser


## Eksterne lenker
* Noen av Arons bilder, med beskrivelse
Sylvi Graham

**Sylvi Graham** (1951–2025) var en norsk politiker (H). Hun var stortingsrepresentant for Akershus fra 2009 til 2017. Før det var hun ordfører i Oppegård 1995–2004 og 2005–2009, avbrutt av ett år som statssekretær for utenriksminister Jan Petersen.

## Biografi
Hun vokste opp i Fredrikstad og utdannet seg til musikkbarnehagelærer og førskolelærer. Hun drev musikkundervisning i egen barnehage og ble senere avdelingsleder i Husmødrenes Barnehager og barnehagestyrer i Oppegård kommune. Tidlig i 1990-årene var hun leder for barne- og ungdomsavdelingen i Norges Blindeforbund og konsulent i Norges Røde Kors.

Graham ble første gang valgt inn i Oppegård kommunestyre i 1979. Hun ble leder i hovedutvalget for kultur i 1984 og medlem av formannskapet i 1988. Hun var Oppegårds ordfører fra 1995 til 2009, avbrutt av ett år som statssekretær i Utenriksdepartementet fra 2004 til 2005.

Hun hadde som ordfører en rekke verv i kommunesektoren: leder i Follorådet, styreleder i KS i Akershus, styreleder i Norsk nettverk av helse- og miljøkommuner og leder for representantskapet i KLP. Hun var også styremedlem ved Aker universitetssykehus fra 2006 til 2008.

Graham ble innvalgt på Stortinget fra Akershus i 2009 og gjenvalgt i 2013. Hun satt den første perioden i Stortingets arbeids- og sosialkomité, der hun blant annet var med og behandlet pensjonsreformen. Den andre perioden satt hun i Stortingets utenriks- og forsvarskomité. Hun søkte ikke renominasjon foran stortingsvalget i 2017.

Da hun gikk ut av Stortinget, ble hun styreleder i Forum for Kvinner og Utviklingsspørsmål.

Hun var medlem av Rotary, president i Kolbotn Rotary Klubb og tildelt Paul Harris Fellow. I 2009 ble hun tildelt Kommunenes Sentralforbunds hederstegn.

## Referanser


## Eksterne lenker
* 
* 
*
Kangeq

**Kangeq** er en nedlagt bygd i Nuuk kommune. Bygda ligger på Nordlandet (Akia), ytterst i Godthåbsfjorden. 

Kangeq ble tvangsfraflyttet av kommunen på 1960-tallet, fordi man manglet arbeidskraft på fabrikkene i Nuuk. 

Det arrangeres i dag helikopterturer hit fra Nuuk, med omvisning, som særlig omhandler billedkunstneren og folkeminnesamleren Aron fra Kangeq, som var født her, og lagde mange av sine bilder her.  

Kangeq har gode fangstforhold, og brukes fortsatt som jaktområde om sommeren. 

## Eksterne lenker
* Noen bilder fra Kangeq og Håbets ø
Steven Ley

**Steven V. Ley** er professor i organisk kjemi ved University of Cambridge, og er Fellow ved Trinity College, Cambridge.  Han var president for Royal Society of Chemistry (2000–2002) og ble utnevnt til kommandør av Order of the British Empire i januar 2002. Hans forskningsfelter er total syntese av biomolekyler med bl. a. indanamycin, routiennocin, avermectin B1a, okadainsyre, spongistatin,  tapsigargin, epotilon A og rapamycin og utviklingen av nye katalysatorer, protecting grupper og reagenser. Hans totalsyntese av azadiraktin, fullført i 2007, er anerkjent som et av de viktigste landemerker i totalsyntese. Han fant opp det syntetiske stoffet TPAP, et vanlig brukt oksidasjonsmiddel. Han er også foregangsmann med bruk av immobilized reagenser og flow-teknikker i multi-step organisk syntese.

## Priser
Steve Ley's arbeid med over 630 vitenskapelige artikler er anerkjent med 32 store priser, hvorav de siste omfatter:

*2007 *SCI Innovation Award*
*2007 *Award for Creative Work in Synthetic Organic Chemistry* (ACS)
*2006 *Nagoya Gold Medal* (Banyu Life Science Foundation International, Japan)
*2006 *Robert Robinson Award and Medal* (Royal Society of Chemistry)
*2005 *Yamada-Koga Prize* (Japan)
*2000 ''Davymedaljen

## Referanser


## Eksterne lenker
* Ley group
VM i bandy 1987

**Bandy-VM 1987** ble arrangert i Sverige mellom 31. januar og 8. februar. Det var det femtende verdensmesterskapet i bandy. Fem lag deltok og først ble det spilt en enkeltserie der alle lagene møttes en gang. Nummer en og to i gruppespillet til finale og nummer tre og fire til bronsefinale. Kampene ble spilt i Vänersborg, Göteborg, Lidköping, Skövde, Kungälv, Trollhättan, Örebro, Motala, Köping, Katrineholm og Stockholm. Sverige ble verdensmester for tredje gang ved å beseire Finland i finalen.

## Resultat

## Tabell

## Finaler

## Medaljer

## Kilder
* World Championships 1986/87 bandysidan.nu, besøkt 7. august 2018
Praktøgler

* *Calotes andamanensis*
* *Calotes aurantolabium*
* *Calotes bhutanensis*
* *Calotes calotes*
* *Calotes ceylonensis*
* *Calotes chincollium*
* *Calotes desilvai*
* *Calotes ellioti*
* *Calotes emma*
* *Calotes grandisquamis*
* *Calotes htunwini*
* *Calotes irawadi*
* *Calotes jerdoni* 
* *Calotes kingdonwardi*
* *Calotes liocephalus*
* *Calotes liolepis*
* *Calotes maria*
* *Calotes medogensis*
* *Calotes mystaceus*
* *Calotes nemoricola*
* *Calotes nigrigularis*
* *Calotes nigrilabris*
* *Calotes nigriplicatus*
* *Calotes rouxii*
* praktøgle (*C. versicolor*) 

**Praktøgler** er en slekt av agamer som lever i Sør- og Sørøst-Asia.

De har sterke farger, og lever oppe i trær. Slekten omfattet tidligere mange flere arter, men i 1980 ble det påvist at slekten var parafyletisk. Mange av artene ble derfor overført til de nye slektene *Bronchocela*, *Dendragama* og *Pseudocalotes*.

## Litteratur

* 
* 

## Eksterne lenker
*
Signe Rink

**Signe Rink** (født 24. januar 1836 i Paamiut, død 19. april 1909 i Oslo) var en grønlandsk forfatter og etnolog. Hun var født *Nathalie Sophie Nielsine Caroline Møller*.

Hun var gift med humanisten og den danske administratoren på Grønland, Hinrich Rink. Hennes far var kolonibestyrer i Paamiut, Jørgen Nielsen Møller.

Signe Rink var født og oppvokst på Grønland, men ble i 1850 sendt på skole i Danmark. Under dette oppholdet møtte hun Hinrich Rink, som da var mest kjent som geograf. De giftet seg 28. april 1853, da hun var bare 17 år gammel. Hinrich var da 33 år gammel.

Hinrich og Signe var sterkt delaktige i at Grønlands første avis, Atuagagdliutit ble etablert i 1861. De måtte imidlertid flytte fra Grønland i 1868 på grunn av Hinrich' sviktende helse. De flyttet først til Danmark, senere (1883) til Kristiania (Oslo), der deres datter bodde. Det var fra da av Signe fikk skrevet om sine opplevelser på Grønland, og hun utga flere bøker om Grønland og grønlenderne. Hun regnes som den første kvinne som skrev om Grønlandsk kultur.

Etter Hinrich' død kjempet hun for å sikre de grønlandske kunstnerne Aron fra Kangeq og Jens Kreutzmanns bilder for ettertiden. Hun oversatte bøkene deres til dansk, engelsk og fransk, og bildene hun samlet ble i 1905 kjøpt opp av Nationalmuseet i København, men ble tilbakeført til Grønland i 1982.

## Bøker
* 1886 – Grønlændere
* 1887 – Grønlændere og Danske i Grønland
* 1888 – Koloniidyller fra Grønland
* 1896 – Kajakmænd. Fortællinger af grønlandske sælhudefangere. (red.)
* 1902 – Fra det Grønland som gik. Et par tidsbilleder fra trediverne.

## Referanser


## Kilder
* Dansk Kvindebiografisk Leksikon – Signe Rink
Berit Hansdatter Gaup

**Berit Hansdatter Gaup** (født 25. juni 1836, død 25. mars 1890) var ei av de som i ble dømt etter det samiske «Kautokeino-opprøret» i november 1852. Hun ble dømt til 12 års straffarbeid, men ble benådet i 1864. Hun giftet seg 29. mars 1868 med Lars Jacobsen Hætta.

## Referanser


## Eksterne lenker
* Klassekampen: Hva forårsaket opprøret? av Ole Henrik Magga, professor ved Sámi allaskuvla/Sámi University College
* NRK: – Bakgrunnen for 1852-opprøret må bli vektlagt
* Dom av 6. august 1854
* Kyrkjebok Kautokeino 1852, skrevet av sokneprest Hvoslef
Hans Stølan

**Hans Stølan** (født 1968) er en norsk politiker (Ap, senere Sp) og fagforeningsmann. Han var ordfører i Frøya kommune i perioden 2007–2011.
I perioden 2019–2023 representerer han Senterpartiet i Frøya kommunestyre. Per 2022 er han hovedtillitsvalgt for Norsk Nærings- og Nytelsesmiddelarbeiderforbund i SalMar-konsernet.

## Referanser
Laszlo Moholy-Nagy

**László Moholy-Nagy** (IPA: ) (født 20. juli 1895 i Bácsborsód, Ungarn, død 24. november 1946 i Chicago) var en  maler, designer og fotograf. Fra 1923 til 1928 var han lærer ved Bauhaus. Som kunstner ble han erklært entartet og 8 av hans arbeider ble beslaglagt. Arbeider av  Moholy-Nagy ble vist frem på nazistenes utstilling *[[Entartete Kunst (utstilling)|Entartete Kunst]]* i München i 1937.

## Referanser


## Eksterne lenker
* 
* 
* 
* 
* 
*  Hjemmeside til Moholy-Nagy Foundation
*  Fotografier av Laszlo Moholy-Nagy i George Eastman House
Lars Jacobsen Hætta

**Lars Jacobsen Hætta** (1834–1896) var en nordsamisk reineier, oversetter, salmedikter, bibeloversetter, tolk og lærer.

## Liv og virke
### Kautokeino-opprøret
Hætta var fra Kautokeino, og deltok i «Kautokeino-opprøret» i november 1852. Han ble opprinnelig dømt til døden for sin medvirkning i opprøret, men straffen ble senere omgjort til livsvarig fengsel. Dommen sonet han på Akershus Festning, inntil han ble benådet i 1867.

### Fengsling
Mens han satt fengslet i hovedstaden fungerte han som språkmester (informant) for Jens Andreas Friis, som var lærer og fra 1874 professor i samisk språk ved Universitetet i Kristiania. Hætta begynte også arbeidet med å oversette Bibelen til nordsamisk.  

Han laget også en rekke modeller av bruksgjenstander i en reindriftshusholdning; disse modellene er idag spredt rundt på en rekke museer i Norge og utlandet (blant annet Norsk Folkemuseum, Historisk Museum i Bergen, Danmarks Nationalmuseum og Pitt-Rivers Museum i Oxford.)

### Benådet
Han ble benådet i 1867 for å fungere som tolk og hjelpemann for Friis og Ludvig Kristensen Daa, bestyrer for Etnografisk Museum, da disse dette år skulle gjennomføre en stor forskningsreise til Finnmark og Russisk Lappland (Kola og Nord-Finland). Han kunne etter det vende tilbake til Kautokeino, der han virket som lærer og kirketolk. 

Han giftet seg i 1868 med Berit Hansdatter Gaup, som også hadde blitt dømt for medvirkning i «Kautokeino-opprøret».

Lars Hættas samiske oversettelse av Det nye testamente ble utgitt i 1874, og hele Bibelen på nordsamisk utkom i 1895. Tekstene ble revidert av Friis og Just Qvigstad og utgitt av Norsk Finnemisjon.

I Oslo universitetsbibliotek finnes det et par manuskripter og flere brev skrevne på samisk av Lars Jacobsen Hætta. Ett av manuskriptene er også blitt utgitt på svensk. Det behandler de religiøse og moralske forholdene i Kautokeino før den læstadianske vekkelsen og gir en viss bakgrunn til Kautokeino-opprøret.

## Referanser


## Eksterne lenker
* Klassekampen: Hva forårsaket opprøret? av Ole Henrik Magga er professor ved Sámi allaskuvla/Sámi University College
* NRK: – Bakgrunnen for 1852-opprøret må bli vektlagt
* Dom av 6. august 1854
* Kyrkjebok Kautokeino 1852, skrivet av sokneprest Hvoslef